nahid-hub/BLUGE-bengali-wikipedia-section-title-prediction huggingface dataset:
সকল বিশ্ববিদ্যালয়, ইনস্টিটিউট ও কারিগরী বিদ্যালয়ের জন্য ভর্তি ও টিউশন ব্যয় ধার্য করা হয়েছে। এছাড়াও, সরকারীভাবে মেধা ও প্রয়োজনের ভিত্তিতে বৃত্তির ব্যবস্থা রয়েছে। অর্থনৈতিকভাবে পিছিয়ে পড়া সরকারী প্রতিষ্ঠানের ছাত্রদেরকে বেসরকারী ব্যাংক থেকে অর্থ ধারের ব্যবস্থা রাষ্ট্রীয়ভাবে নিশ্চিতকরণের মাধ্যমে করা হয়। স্নাতক শিক্ষালাভের পর নির্ধারিত ২% মুনাফায় অবশ্যই ফেরৎ দিতে হয়। ‘ক্রেডিটো কন আভাল ডেল এস্তাদো’ বা সিএই ধারের ক্ষেত্রে ছাত্রের সাবেক বার্ষিক আয়ের ১০% এর সমান হবে।

এছাড়াও সরকারী অর্থায়ণে ছাত্রদেরকে মাসিক বৃত্তি, খাদ্যক্রয়ের জন্য ডেবিট কার্ড ও সস্তায় যাতায়াতের জন্য স্টুডেন্ট কার্ড প্রদান করা হয়। তবে, পরিবহন ব্যতিত সকল ধরনের কর্মকাণ্ডে মেধা, চাহিদা, আদিবাসী পটভূমি বা ভৌগোলিক আবাসনের উপর নির্ভর করে প্রদান করা হয়।

২০১২ সালে ৯৪৭,০৬৩জন ছাত্র আঞ্চলিক শিক্ষা কার্যক্রমের আওতায় ছিল। তন্মধ্যে, ৫৪৮,১১৯জন (৫৮%) সরকার থেকে বৃত্তি বা ধার নিয়েছে। সামগ্রিক প্রকল্পে ২০১২ সালে ৩৫% ছাত্র বৃত্তি ও ৬৫% (১৪% এফএসসিইউ ও ৫১% সিএই) ধার করে।

তবে, ২০১৬ সালে জনসংখ্যার ৫০% অধিবাসী দারিদ্রসীমার নিচে অবস্থান করছে বিধায় ৩০টি সরকারী ও বেসরকারী বিশ্ববিদ্যালয়ে অধ্যয়নের জন্য কোন অর্থ বিনিয়োগ করতে হচ্ছে না।

সঠিক অনুচ্ছেদ শিরোনাম কোনটি?
titleA. প্রাক-বিদ্যালয়
titleB. শিক্ষাবর্ষ
titleC. প্রাথমিক ও মাধ্যমিক শিক্ষা
titleD. ব্যয়ভার
উত্তর: titleD
ঢাকা জেলার বিক্রমপুরের একটি গ্রাম দাহদা। লোকমুখে উচ্চারণ হয় ধাইদা। এই ধাইদা গ্রামের এক মধ্যবিত্ত পরিবারের কর্তা ছিলেন মোহাম্মদ ইজ্জত আলী। তার এক পুত্র হায়দার আলী ব্যবসা উপলক্ষে গোয়ালন্দের রাজবাড়ী শহরে বাস করতেন। সেখানে তার একটি জুতার দোকান ছিলো।
হায়দার আলীর স্ত্রীর নাম কসিমুন্নেসা। তাদের দুই মেয়েসহ এগারটি সন্তান ছিলো। কিন্তু পুত্র সন্তানদের দু’জন ছাড়া বাকিরা অকালে মৃত্যুবরণ করে। ১৯১০ সালের ১০ জানুয়ারি তাদের কোল জুড়ে আসে একটি পুত্রসন্তান। পুত্রের দিক থেকে তিনি তৃতীয়। বাবা-মা আদর করে নাম রাখলেন মোহাম্মদ নাসির আলী। জন্মের সময় তার গায়ের রং ছিলো খুব ফর্সা। এ জন্য বাবা-মা আদর করে ডাকতেন কফুর অর্থাৎ কর্পূর। 
জন্ম ধাইদায় হলেও নাসির আলীর শৈশব কেটেছে বাবার বাসস্থান রাজবাড়ী শহরে। তার শিক্ষাজীবনের শুরুও সেখানেই। তবে কিছুদিন পর তিনি চলে আসেন গ্রামের বাড়ি বিক্রমপুরে। সেখানে থেকে পড়াশোনা করতে থাকেন।

সঠিক অনুচ্ছেদ শিরোনাম কোনটি?
titleA. জীবনাবাসন
titleB. জন্ম ও প্রথম জীবন
titleC. অন্যান্য দক্ষতা
titleD. সম্মাননা
উত্তর: titleB
১৯৩০-৩১ মৌসুমে অস্ট্রেলিয়া গমনার্থে তাকে ওয়েস্ট ইন্ডিজ দলে অন্তর্ভূক্ত করা হয়। প্রথম-শ্রেণীর খেলাগুলোয় বেশ সফল হন। কিন্তু, দলে একই মানের আরও ফাস্ট বোলারের প্রাচুর্যতা থাকায় তাকে কোন টেস্টে অংশগ্রহণের সুযোগ দেয়া হয়নি।

১৯৩০-৩১ মৌসুমে ওয়েস্ট ইন্ডিজের সদস্যরূপে অস্ট্রেলিয়া গমন করেন। পাঁচ টেস্ট নিয়ে গড়া ঐ সিরিজে সফরকারী দলটি ৪-১ ব্যবধানে পরাজিত হয়। এ সফরে তিনি সাতটি খেলায় অংশ নেন। তন্মধ্যে, চারটি প্রথম-শ্রেণীর ক্রিকেট খেলা হলেও কোনটিই টেস্ট ছিল না। তাসমানিয়ার বিপক্ষে প্রথম ইনিংসে ৪/৫৭ ও ভিক্টোরিয়ার বিপক্ষে খেলায় ছয় উইকেট পান। ২৯.৮১ গড়ে সর্বমোট ১৬ উইকেট সংগ্রহ করেছিলেন এডউইন সেন্ট হিল। ত্রিনিদাদ ও টোবাগোর স্পোর্টিং ক্রোনিকল এ সফরের মুদ্রিত সংস্করণে উল্লেখ করে যে, তিনি তার সীমিত সুযোগ নিয়ে বেশ ভালো বোলিং করেন। তবে, অপর তিনজন ফাস্ট বোলারের সফলতা ও খেলার ছন্দের সাথে তিনি পেড়ে উঠেননি। ফলশ্রুতিতে, টেস্ট দল কিংবা নিজেকে পরিচিতি ঘটানোর সম্ভাবনা ক্ষীণ হয়ে আসে। এ সফরের পর এডউইন সেন্ট হিলকে আর কোন প্রথম-শ্রেণীর ক্রিকেট খেলায় অংশ নিতে দেখা যায়নি। সবমিলিয়ে ১৭ খেলায় ১১.৯১ গড়ে ২৭৪ রান ও ২৮.৬২ গড়ে ৬৪ উইকেট লাভ করেন।

সঠিক অনুচ্ছেদ শিরোনাম কোনটি?
titleA. ল্যাঙ্কাশায়ার লীগে অংশগ্রহণ
titleB. দলে প্রত্যাখ্যান
titleC. প্রথম-শ্রেণীর ক্রিকেট
titleD. অস্ট্রেলিয়া গমন
উত্তর: titleD
স্বাস্থ্যবিধি হল পরিষ্কার-পরিচ্ছন্নতা, স্বাস্থ্য এবং চিকিৎসার সাথে সম্পৃক্ত একটি বিষয়। দৈনন্দিন জীবন ব্যবস্থা ও অষুধ গ্রহণের ক্ষেত্রে স্বাস্থ্যবিধি মেনে চললে রোগ-জীবাণুর সংক্রমণ অনেকটাই প্রতিরোধ করা সম্ভব।

তবে স্বাস্থ্যবিধি সমাজ ও সংস্কৃতি ভেদে ভিন্ন হতে পারে। এক সংস্কৃতিতে যে স্বাস্থ্যবিধি স্বীকৃত তা অন্য সংস্কৃতিতে গ্রহণযোগ্য নাও হতে পারে। খাদ্য, ঔষুধ, কসমেটিক পণ্য ও অন্যান্য দ্রব্য উৎপাদনের ক্ষেত্রে উন্নত স্বাস্থ্যবিধির অনুসরণ পণ্যের গুণগত মান নিশ্চিত করনের একটি জটিল এবং গুরুত্বপূর্ণ বিষয়।

স্বাস্থ্যবিধি এবং পরিষ্কার-পরিচ্ছন্নতা এই দুই বিষয়ের একটিকে অপরটির স্থলে অনেক সময় ব্যবহার করা হয় বলে বিভ্রান্তি সৃষ্টি হতে পারে। তাই বলে রাখা ভাল, স্বাস্থ্যবিধি হল রোগ সৃষ্টিকারী জীবাণুর বিস্তার রোধ করার অনুশীলন। আর পরিষ্কার-পরিচ্ছন্নতা হল সংক্রামক জীবাণু পাশাপাশি ময়লা আবর্জনা ইত্যাদি দূর করা।

এছাড়াও দৈহিক স্বাস্থ্যবিধি, ব্যক্তিগত স্বাস্থ্যবিধি, ঘুমের স্বাস্থ্যবিধি, মানসিক স্বাস্থ্যবিধি, দাঁতের স্বাস্থ্যবিধি এবং বৃত্তিগত স্বাস্থ্যবিধি জাতীয় বিষয়গুলো মূলত গণস্বাস্থ্যের সাথে সম্পৃক্ত। স্বাস্থ্যবিধি বিজ্ঞানের একটি শাখারও নাম যা সুস্বাস্থ্য রক্ষা ও উন্নতি সাধনের লক্ষ্যে পরিচালিত হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. খাবারের স্বাস্থ্যবিধি
titleC. নামতত্ত্ব
titleD. অতিরিক্ত মুখের স্বাস্থ্যবিধি অনুসরণ
উত্তর: titleA
কৃষ্টি-কালচারের জন্য কেনিয়া একটি আদর্শ স্থান। এখানে অবস্থান করা প্রত্যেকটি গোষ্ঠীই তাদের নিজ নিজ স্বকীয়তা বজায় রেখে নিজেদের সংস্কৃতি, ধর্ম পালন করে চলছে। বলতে গেলে বিশ্বে কেনিয়ার পরিচিতির অন্যতম একটি মাধ্যমই হচ্ছে তাদের এই সংস্কৃতি। আফ্রিকা মানেই যেখানে ভিন্ন ভিন্ন বৈচিত্র্যময় সংস্কৃতি, সেখানে কেনিয়াও এর বাইরে নয়। দেশটির পুরো অংশ জুড়েই ছড়িয়ে ছিটিয়ে এদের অবস্থান। মাসাইরা তাদের শরীরের উপরের অংশে অসংখ্য উল্কি ও অলংকারে সাজাতে পছন্দ করে, যা এখন বিশ্বের অনেক স্থানেই ফ্যাশন হিসেবে ব্যবহৃত হচ্ছে। এছাড়া কেনিয়াতে মিউজিক, টিভি ও থিয়েটারেরও ব্যাপক প্রাধান্য রয়েছে। 
ধর্ম
ধর্ম বিশ্বাসের দিক দিয়ে কেনিয়ার অধিকাংশ নাগরিকই খৃস্টান। এছাড়া অন্যান্য ধর্মের লোকও রয়েছে কিছু কিছু। পরিসংখ্যান আকারে এর হিসাবটি হলো- প্রেটেস্ট্যান্ট খৃস্টান ৪৫%, রোমান ক্যাথেলিক ৩৩%, মুসলমান ১০%, সনাতন ১০% এবং অন্যান্য ২%। দেশটিতে হিন্দু নাগরিকের সংখ্যা নিতান্ত কম নয়। তাদের সংখ্যা ৫ লাখ ছাড়িয়ে গেছে। এছাড়াও মুসলমান রয়েছে উল্লেখযোগ্য সংখ্যায়।

সঠিক অনুচ্ছেদ শিরোনাম কোনটি?
titleA. বিদ্যুৎ
titleB. সংস্কৃতি
titleC. শিক্ষা
titleD. রাজনীতি
উত্তর: titleB
বিশেষত তথাগতগর্ভ সূত্র, শ্রীমালাদেবী-সিংহনাদ সূত্র (শ্রীমালা সূত্র), অঙ্গুলিমালীয় সূত্র, অনুনত্ব-অপূর্ণত্ব-নির্দেশ সূত্র ও মহাযান মহাপরিনির্বাণ সূত্র (যেটি পালি মহাপরিনিব্বান সুত্তের থেকে প্রকৃতিগতভাবে আলাদা)। এই ধর্মগ্রন্থগুলি শিক্ষা দেয় যে প্রতিটি সত্ত্বার একটি তথাগতগর্ভ আছে। এটিকে বুদ্ধপ্রকৃতি, বুদ্ধবীজ বা বুদ্ধগর্ভও বলা হয়। এই বুদ্ধপ্রকৃতি, বুদ্ধসার বা বুদ্ধ-আদর্শ হল প্রতিটি সত্ত্বার এমন এক দিক যা বোধিপ্রাপ্ত হয়েই আছে। এটি সত্ত্বাদের নির্বাণলাভে সাহায্য করে। সর্বেশ্বরবাদ ও তুরীয়বাদের সমস্যার প্রতি এটি বৌদ্ধধর্মের সর্বাপেক্ষা গুরুত্বপূর্ণ প্রত্যুত্তরগুলির একটি। তথাগতগর্ভ মতবাদ পূর্ব এশীয় বৌদ্ধধর্মে বিশেষ প্রভাবশালী। পূর্ব এশীয় বৌদ্ধধর্মের সব কটি শাখায় এটি কোনো না কোনো আকারে বর্তমান।

বিখ্যাত "লঙ্কাবতার সূত্র" ৪র্থ শতাব্দীর কোনো এক সময়ে রচিত হয়েছিল। এটি কখনও কখনও যোগাচার শিক্ষার “বিজ্ঞপ্তি-মাত্রা” শাখার সঙ্গে যুক্ত হয়েছে। যদিও ডি. টি. সুজুকি বলেছেন, লঙ্কাবতার স্পষ্টতই যোগাচারের পূর্ববর্তী এবং যোগাচার থেকে পৃথক। লঙ্কাবতার শিক্ষা দেয় “চিত্তমাত্রা” (কেবলমাত্র মন)। এটি যোগাচারের “বিজ্ঞপ্তি-মাত্রা” নয়। এছাড়া, লঙ্কাবতারের কেন্দ্রীয় বিষয় হল “আলয়বিজ্ঞান” ও “তথাগতগর্ভে”র সমতা। লঙ্কাবতারের কেন্দ্রীয় বার্তা হল “তথাগতগর্ভ” হল সেই যা বুদ্ধের মনস্তাত্ত্বিক পরিবর্তনটিকে অনুধাবন করতে এবং ব্যবহারিক জীবনে “পরাবৃত্তি” জাগিয়ে তুলতে সাহায্য করে। যোগাচার শাখার শিক্ষকদের তথাগতগর্ভ মতবাদ অজ্ঞাত ছিল বা তাঁদের দ্বারা অবহেলিত হয়েছিল। লঙ্কাবতার সূত্র চ্যান ও জেন শাখাগুলিতে প্রভাবশালী।

সঠিক অনুচ্ছেদ শিরোনাম কোনটি?
titleA. বৌদ্ধ তন্ত্র
titleB. সূত্র
titleC. সদ্ধর্ম-পুণ্ডরীক
titleD. তথাগতগর্ভ শ্রেণীর সূত্রাবলি
উত্তর: titleD
রাজবাড়ী থেকে ফরিদপুর প্রথম ট্রেন চলাচল শুরু হয় ১৮৯৯ সালে। ১৯৯৮ সালে অব্যবস্থাপনা ও লোকশানের কারণে এই লাইন বন্ধ হয়ে যায়। পদ্মা সেতু নির্মাণকে কেন্দ্র করে এই লাইনটি ২০১৪ সালে পুনর্নির্মাণ করা হয়। ২০২০ সালের ২৬ জানুয়ারি ফরিদপুর থেকে ভাঙ্গা পর্যন্ত ৩০ কিলোমিটার নতুন রেলপথ চালু করা হয় রাজবাড়ী এক্সপ্রেস উদ্বোধনের মাধ্যমে।

সঠিক অনুচ্ছেদ শিরোনাম কোনটি?
titleA. পরিষেবা
titleB. স্টেশন তালিকা
titleC. রাজবাড়ী-ভাঙ্গা লাইন
titleD. কালুখালী-গোবরা লাইন
উত্তর: titleC
২০০৭ সালের মার্চ মাসে সোলেইমানিকে জাতিসংঘের নিরাপত্তা পরিষদের ১৭৪৭ রেজুলেশনে নিষেধাজ্ঞার লক্ষ্যবস্তু ইরানি ব্যক্তিদের তালিকায় অন্তর্ভুক্ত করা হয়েছিল। সিরিয়ার সরকারকে বস্তুগত সহায়তা জোগানোর অভিযোগে জড়িত থাকার কারণে ১৮ মে ২০১১-তে তাকে সিরিয়ার রাষ্ট্রপতি বাশার আসাদ ও অন্যান্য সিনিয়র কর্মকর্তাদের সাথে যুক্তরাষ্ট্রে আবার মঞ্জুর করা হয়েছিল। 

২৪ শে জুন ২০১১-এ, "ইউরোপীয় ইউনিয়নের অফিসিয়াল জার্নাল" বলেছে যে নিষেধাজ্ঞার অধীনে থাকা ইরানের তিন বিপ্লবী গার্ড সদস্য এখন "সিরিয়ার সরকারকে সিরিয়ায় বিক্ষোভ দমন করতে সহায়তা করার সরঞ্জাম ও সহায়তা সরবরাহ করছিলেন"। ইউরোপীয় ইউনিয়নের নিষেধাজ্ঞার তালিকায় যুক্ত হওয়া ইরানিরা হলেন দুই বিপ্লবী গার্ড কমান্ডার, সোলেইমানি, মোহাম্মদ আলী জাফারি এবং গোয়েন্দা বিভাগের উপ-কমান্ডার হোসেইন তায়েব। ইউরোপীয় ইউনিয়নের উদ্ধৃত একই বিষয়ে কারণে ২০১১ সালের সেপ্টেম্বরে সোলাইমানিকে সুইস সরকার কর্তৃক অনুমোদিতও করা হয়েছিল। 

তাকে মার্কিন যুক্তরাষ্ট্র একটি পরিচিত সন্ত্রাসী হিসাবে তালিকাভুক্ত করেছিল, যা মার্কিন নাগরিককে তার সাথে ব্যবসা করতে নিষেধ করা হতো। ইউরোপীয় ইউনিয়নের অফিসিয়াল জার্নালে ২৪ শে জুন ২০১১ এ প্রকাশিত এই তালিকায় সিরিয়ার সম্পত্তি, একটি বিনিয়োগ তহবিল এবং সিরিয়ান সরকারকে অর্থায়নের অভিযোগে অভিযুক্ত দুটি অন্যান্য সংস্থাকে অন্তর্ভুক্ত করা হয়েছে। তালিকায় মোহাম্মদ আলী জাফারি ও হোসেইন তায়েবও অন্তর্ভুক্ত ছিলো। 

১৩ ই নভেম্বর, ২০১৮ তে আমেরিকা শিবল মুহসিন 'উবায়দ আল-জায়েদী এবং অন্য যারা সিরিয়ায় সামরিক পদক্ষেপের জন্য অর্থায়ন বা এই অঞ্চলে সন্ত্রাসবাদের পক্ষে সহায়তা দেওয়ার জন্য কাসেম সোলেইমানির পক্ষে কাজ করছিল বলে অভিহিত একজন ইরাকি সামরিক নেতাকে অনুমোদন দিয়েছে। 

সঠিক অনুচ্ছেদ শিরোনাম কোনটি?
titleA. ২০১৬ সালে ২০১৭ সালে অপারেশন
titleB. প্রাথমিক জীবন
titleC. নিষেধাজ্ঞা
titleD. ২০১৫ সালে সামরিক অভিযানের অর্কেস্ট্রেশন
উত্তর: titleC
স্বরূপনগর ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। গ্রাম পঞচায়েত গুল হল- বালতি নিত্যানন্দকটি, বিথারী হাকিমপুর, কায়জুরি, স্বরূপনগর বাংলানি, চারঘাট, সাগুনা, বাঁকড়া গোকুলপুর, গোবিন্দপুর, শরফুল নিরমান ও তাহের মির্জাপুর। এই ব্লকের অধীনে কোন শহরাঞ্চল নেই। স্বরূপনগর থানা এই ব্লকটির আইন শৃঙ্খলা রক্ষার কাজ করে। এই ব্লকের সদর স্বরূপনগরে রয়েছে। স্বরূপনগর এখন একটি শহর, স্বরূপনগর ব্লকের অধীন সাহেদ নূরুল ইসলাম মহাবিদ্যার রয়েছে।

সঠিক অনুচ্ছেদ শিরোনাম কোনটি?
titleA. স্বরূপনগর ব্লক
titleB. মিনাখাঁ ব্লক
titleC. ব্লক
titleD. হাড়োয়া ব্লক
উত্তর: titleA
এপ্রিল,২০১৮ তে চলচ্চিত্রটি পরিচালনার জন্য র‍্যাব কর্তৃক দীপংকর দীপনকে প্রস্তাব দেয়া হয়। চলচ্চিত্রটি নির্মাণের পূর্বে দীপংকর দীপন সুন্দরবন নিয়ে দেড় বছর গবেষণা করেন। গবেষণা উন্নয়ন একটি দল (আরডিটি) গল্প রচনা করে। চিত্রনাট্য রচনার জন্য তিনি নাজিম-উদ-দৌলাকে মনোনীত করেন। ১৩ জুন, ২০১৯ তারিখে চলচ্চিত্রটি নির্মাণের ঘোষণা দেয়া হয়। নির্মাণের জন্য অনুমিত বাজেট চার কোটি টাকা নির্ধারণ করা হয়। চিত্রনাট্যের ৭০ভাগ চিত্রগ্রহণ সুন্দরবন করার জন্য বনের বিভিন্ন অঞ্চল ঘুরে দেখেন দীপন। এই চলচ্চিত্রের আয় আত্মসমর্পণ করা বনদস্যু ও দস্যুদের দ্বারা ক্ষতিগ্রস্ত মানুষের কল্যাণে ব্যবহারের ঘোষণা দেয়া হয়। ২০২০ সালের ঈদুল আজহায় চলচ্চিত্রটি মুক্তির পরিকল্পনা করা হয়।

সঠিক অনুচ্ছেদ শিরোনাম কোনটি?
titleA. প্রাক-প্রযোজনা
titleB. উন্নয়ন
titleC. চিত্রগ্রহণের স্থান নির্বাচন
titleD. গল্পের পটভূমি
উত্তর: titleB
আশির দশকের শুরুর দিকে, যখন উত্তর আমেরিকায় ডিস্কোর জনপ্রিয়তা পড়তে শুরু করে তখন দক্ষিণ এশিয়ার ভারতীয় উপমহাদেশে ডিস্কোর জনপ্রিয়তা শীর্ষে উঠে। পাকিস্তানের পপ গায়ক নাজিয়া হাসান ১৯৮০ সালে ভারতীয় প্রযোজক বিদ্দুর "আপ জ্যায়সা কোয়ি" গানের মাধ্যমে ডিস্কো সংগীতের জনপ্রিয়তার ধারা শুরু করেন। বিদ্দু এর আগে পশ্চিমা জগতে সফলতা অর্জন করেছেন। বিশেষ করে ১৯৭০এর শুরুর দিকে তার অন্যতম প্রথম জনপ্রিয় ডিস্কো কাজ নিয়ে আসেন ১৯৭৪ সালের "কুং ফু ফাইটিং" এর দ্বারা। এর পরপরি এই জনরা পশ্চিমে জনরিয়তা হারাতে শূরু করে, তাই তিনি তার মনোযোগ এশিয়ায় নিয়ে আসেন। তার প্রথম কাজ "আপ জ্যায়সা কোয়ি" দ্বারা যাত্রা শুরু করেন। এরপরই নাজিয়া হাসানের "ডিস্কো দিওয়ানি" ১৯৮১ সালে বিদ্দু প্রযোজিত করেন। যা সে সময়ে এশিয়ার সবচেয়ে বেশি বিক্রিত এলবামের রেকর্ড করে। 

ইউরো ডিস্কোর সাথে তাল মিলিয়ে দক্ষিণ এশিয়াতেও ভারতীয় সঙ্গীতে ইলেক্ট্রনিক ডান্স মিউজিকের উপর নিরীক্ষামূলক কাজ চলে। বিদ্দু অবশ্য এর আগেও তার কিছু কাজে এই ধরনার প্রয়োগ করেছিলেন। এর মাঝে আছে "বায়োনিক বুগি", "রেইন ফরেস্ট" (১৯৭৬) "সোউল কোক্সিং" (১৯৭৭), "ইস্টার্ন ম্যান" এবং "ফিউচারিস্টিক জার্নি" ' (রেকর্ড হয়েছে ১৯৭৬-১৯৭৭ সালে) এবং "ফ্যান্টাজম" (১৯৭৯), "আর ডে বর্মন তার "ধান্নো কি আখো মেঁয়" (১৯৭৭) এবং "পেয়ার কারণে ওয়ালে" (১৯৮০) এই ধারার প্রয়োগ করেছিলেন। "কার্জ" (১৯৮০) চলচ্চিত্রে "ওম শান্তি ওম" গানটিতে লাক্সমীকান্ত পেয়ারেলাল এবং বাপ্পী লাহিড়ি "আরমান" চলচ্চিত্রে ১৯৮১ সালে "রাম্বা হো" এই ধারার ব্যবহার করেন। মিনিমালিস্ট সঙ্গীত ধারনা, উচ্চ টেম্পো, ইলেকট্রনিক ডিস্কোতে ফিউচারিস্টিক ইলেক্ট্রো অনুভূতি পাওয়া যায়। ১৯৮২ সালের "ডিস্কো ড্যান্সার" চলচ্চিত্রে "ইয়াদ আ রাহা হ্যায়" তে বাপ্পী লাহিড়ি এর ব্যবহার করেন। 

চরণজিৎ সিংহ ১৯৮২ সালে এসিড হাউজ মিউজিকের সঙ্গীতায়োজনে "সিন্থেসাইজিংঃটেন রাগাস ট্যু এ ডিস্কো বীট" বের করেন। তা ১৯৮০এর শেষের দিকে শিকাগো হাউজ জনরা জনপ্রিয় হওয়ার আগেই জনপ্রিয়তা লাভ করে। 

চরণজিতৎ সিংহ বলেন, "১৯৮২ এর বলিউডের চলচ্চিত্রে অনেক ব্যাপক হারে ডিস্কো ধরান সঙ্গীত ব্যবহার হচ্ছিল। তাই আমি কিছু ভিন্ন ধারা আনার পরিকল্পনা করি। তাই আমি ভারতীয় রাগার সাথে তবলার পরিবর্তে ডিস্কো বিট যোগ করি। ফলাফলে বেশ ভালো কিছু পাওয়া যায়।" প্রথম সংগীতে "ভৈরবী" সঙ্গীতে তিনি ভেকোডারের মাধ্যমে "ওম নমঃ শিবা" বক্তব্য সংযোজন করেন। 

৮০র দশোকে ইলেক্ট্রনিক নিরীক্ষামূলক কাজের পাশাপাশি সাইকেডিল রক সঙ্গীত নিয়েও কাজ হয়। বিশেষ করে দ্য বিটলস দ্বারা অনুপ্রানিত হয়ে সাইকেলিডেলিক রক ও সাইকেডেলিক ডিস্কো ধরনার সূত্রপাত করে। এই প্রভাব বলিউডের প্রযোজকদের ডিস্কো আর সাইকেডেলিক রকের মধ্যবর্তী পথে যান। যার ফল দেখতে পাওয়া যায় "ওম শান্তি ওম" (কার্জ,১৯৮০), "পেয়ার কারণে ওয়ালে" (শান,১৯৮০) গানগুলোতে। ,

সঠিক অনুচ্ছেদ শিরোনাম কোনটি?
titleA. ডিস্কো
titleB. প্রোডাকশন
titleC. ইতিহাস
titleD. জনরা
উত্তর: titleA
১৯৭৪ সালে সমাজতান্ত্রিক পার্টিতে যোগদানের মাধ্যমে তার রাজনৈতিক জীবনের সূত্রপাত ঘটে। অল্পকিছুদিন পরই তিনি অধ্যাপনা পেশা পরিত্যাগ করেন। ফলশ্রুতিতে তিনি পূর্ণাঙ্গকালীন রাজনীতিবিদে পরিণত হন। ২৫ এপ্রিল, ১৯৭৪ তারিখে সংঘটিত কার্নেশন বিপ্লবের মাধ্যমে কাইতানো’র একনায়কতন্ত্রের সমাপ্তি ঘটে। এরফলে গুতারেস সোশ্যালিস্ট পার্টির লিসবন অংশের সাথে আরও ঘনিষ্ঠ সম্পর্ক স্থাপন করেন। দলীয় নেতৃত্বের অন্যতম হিসেবে গুতারেস ১৯৭৪ ও ১৯৭৫ সালে শিল্পসচিব, ১৯৭৬ থেকে ১৯৯৫ পর্যন্ত লিসবন ডেপুটি ও পরবর্তীতে কাস্তেলো ব্রাঙ্কো পৌর এলাকা থেকে পর্তুগিজ জাতীয় সংসদে প্রতিনিধিত্ব করেন। এসময় অনেকগুলো সংসদীয় কমিশনের দায়িত্বে ছিলেন তিনি। ১৯৮৮ সালে জর্জ স্যাম্পাইয়ো’র স্থলাভিষিক্ত হয়ে সমাজতান্ত্রিক পার্টির দলীয় নেতৃত্বে ছিলেন।

১৯৯২ সালে তিনি সমাজতান্ত্রিক পার্টির মহাসচিব নিযুক্ত হন এবং আনিবাল কাভাকো সিলভা সরকারের প্রতিপক্ষীয় নেতার ভূমিকায় অবতীর্ণ হন। সেপ্টেম্বর, ১৯৯২ সালে সোশ্যালিস্ট ইন্টারন্যাশনালের সহ সভাপতি হিসেবে মনোনীত হন।

সঠিক অনুচ্ছেদ শিরোনাম কোনটি?
titleA. প্রধানমন্ত্রী
titleB. কর্মজীবন
titleC. ব্যক্তিগত জীবন
titleD. রাজনৈতিক জীবন
উত্তর: titleD
চন্দনাইশ উপজেলার উত্তর-পশ্চিমাংশে জোয়ারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের পূর্বে কাঞ্চনাবাদ ইউনিয়ন, দক্ষিণে চন্দনাইশ পৌরসভা, পশ্চিমে বরকল ইউনিয়ন ও পটিয়া উপজেলার শোভনদণ্ডী ইউনিয়ন এবং উত্তরে কাঞ্চনাবাদ ইউনিয়ন ও পটিয়া উপজেলার শোভনদণ্ডী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. অবস্থান ও সীমানা
titleC. দর্শনীয় স্থান
titleD. আয়তন
উত্তর: titleB
ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপের নক-আউট পর্বের সেমি-ফাইনালে নিউজিল্যান্ডের বিপক্ষে ওডিআইয়ে অভিষেক পর্ব সম্পন্ন হয় তার। ২০ জুন তারিখে ওল্ড ট্রাফোর্ডে অনুষ্ঠিত ঐ খেলায় ৩৭ বল মোকাবেলান্তে ৭ রান তুলে ব্রায়ান ম্যাককেচনি’র বলে জেরেমি কোনির হাতে ধরা পড়েন। তাসত্ত্বেও, স্বাগতিক দল ৯ রানে জয় পেয়ে চূড়ান্ত খেলায় পূর্বতন শিরোপাধারী ওয়েস্ট ইন্ডিজ দলের মুখোমুখি হয়। ২৩ জুন লর্ডসে তিনি জোয়েল গার্নারের প্রথম বলেই শূন্য রানে বোল্ড হন। এ খেলায় অবশ্য ইংল্যান্ড দল ৯২ রানে পরাজয়বরণ করেছিল।

সঠিক অনুচ্ছেদ শিরোনাম কোনটি?
titleA. বিতর্ক
titleB. মূল্যায়ন
titleC. প্রথম-শ্রেণীর ক্রিকেট
titleD. ক্রিকেট বিশ্বকাপ, ১৯৭৯
উত্তর: titleD
১৯৬৭ সালে নকশালবাড়ী হত্যাকান্ডের দিনই বিশ্ববিদ্যালয়ে "'ও নকশাল, নকশাল, নকশালবাড়ীর মা"' গানটি রচনা করেন। এটি আঞ্চলিক রাজবংশী ভাষায় মৈষাল সুরে গাওয়া। নকশাল আন্দোলনের প্রেক্ষিতে লেখা এটিই প্রথম গান যা বিপ্লবী কর্মীদের ভেতর অত্যন্ত জনপ্রিয় হয়েছিল। ২২ আগস্ট শিলিগুড়িতে তার ও অন্যান্য ছাত্রনেতাদের প্রচেষ্টায় এক বিরাট জনসভা হয় যেখানে নকশালবাড়ী কৃষক সংগ্রামের পক্ষে বক্তব্য রাখেন প্রখ্যাত অভিনেতা ও নাট্যকার উৎপল দত্ত। এই ঘটনার পরপরই ভারতের কমিউনিস্ট পার্টি (মার্ক্সবাদী) থেকে চারু মজুমদার, সৌরেন বসু, মহাদেব মুখার্জীর সাথে একই দিনে বহিষ্কৃত হন দিলীপ বাগচী। আত্মগোপন করা অবস্থায় মুর্শিদাবাদ থেকে ধরা পড়েন পুলিশের হাতে ১৯৬৭ সালের ২৮ সেপ্টেম্বর। তার বিরুদ্ধে ২১ টি মামলা দায়ের করা হয়েছিল। তার গ্রেপ্তারির বিরুদ্ধে উত্তরবঙ্গ বিশ্ববিদ্যালয়ের ছাত্রছাত্রীরা পরীক্ষা বর্জন করে। শিলিগুড়ি স্পেশাল জেলে তাকে রাখা হয় বিপ্লবী নেতা জঙ্গল সাঁওতাল, পবিত্রপানি সাহা প্রমুখদের সাথে। দার্জিলিং জেলে রাজনৈতিক বন্দীর মর্যাদার দাবীতে অনশন করেন। স্লোগান দেওয়ার কারণে পুলিশের অত্যাচারে সংজ্ঞা হারান। তাকে দমদম সেন্ট্রাল জেলে স্থানান্তর করা হয়। ১৯৬৯ সালে মুক্তি পেলেও রাজনৈতিক কারণে তাকে স্কুলের চাকরি থেকে বঞ্চিত করা হয়, আদালতের রায়ে পূনর্বহাল হন। বহু স্কুলে শিক্ষকতার কাজ করেছেন, পরীক্ষা ব্যবস্থা সংশোধন ও বিনা ট্যুইশন ফি'তে পড়ানোর দাবীতে আন্দোলন করেছেন। জরুরী অবস্থার পরে কৃষক- মজদুর সমিতি গঠন, বন্দী মুক্তি আন্দোলন, মানবাধিকার আন্দোলনের সাথে যুক্ত ছিলেন আমৃত্যু।

সঠিক অনুচ্ছেদ শিরোনাম কোনটি?
titleA. নকশাল আন্দোলন
titleB. মৃত্যু
titleC. লেখা
titleD. প্রারম্ভিক জীবন
উত্তর: titleA
পেরু দেশটির অন্যতম প্রাচীন সভ্যতা মাওচে, যে সভ্যতায় সেখানকার আদিবাসীরা তাদের মৃৎশিল্পে যৌন দৃশ্যগুলিকে স্পষ্ট খোদাই করেছেন। কমপক্ষে ৫০০ মাওচে সেরামিক পাত্রে যৌন বিষয়বস্তু আছে। সর্বাধিক বর্ণিত বিষয়টি ছিল পায়ুগত যৌনমিলন, যোনিতে অনুপ্রবেশ সংক্রান্ত বিষয়টি ছিল খুবই বিরল। বেশিরভাগ যুগলই ইতর-রতি প্রবণ, প্রতিটি খদিত মূূর্তিই অতি সাবধানে খোদাই করা হয়েছে যাতে জননাঙ্গটি যোনির বদলে পায়ুদ্বারে প্রবেশ করানো হচ্ছে তা স্পষ্ট বোঝা যায়। প্রায়শই দেখা যায় দম্পতির যৌনমিলনের সময়ে একটি শিশুকে স্তন্যপান করানো হচ্ছে। কখনো কখনো মুখমেহনের দৃশ্যও চিত্রিত করা হয়েছে, কিন্তু যোনিলেহন অনুপস্থিত। চিত্রিত আছে, কিছু পুরুষ মূর্তি স্বমেহন করছে অথবা কোনো নারীকে দিয়ে হস্তমৈথুন করানো হচ্ছে।

রাফায়েল লারকো হোয়েল ধারণা করেন যে তাদের উদ্দেশ্য অন্যান্য সভ্যতার তুলনায় আলাদা ছিল। তিনি বলেছিলেন যে মাওচেরা বিশ্বাস করত মৃতদের জগৎ জীবিতদের জগতের ঠিক বীপরিত। তাই অন্ত্যেষ্টি ক্রিয়ায় উতসর্গের জন্য তারা হস্তমৈথুন, মুখমেহন এবং পায়ুলেহনের চিত্র দ্বারা বর্ণিত কিছু পাত্র তৈরী করা হতো, যা থেকে বোঝা যায় এমন যৌনক্রিয়াই চিত্রিত করা হয়েছে যা থেকে জীবিতদের জগতে বংশবিস্তার কখনই সম্ভব নয়। আশা ছিল মৃতদের জগতে তারা তাদের বীপরিত অর্থ গ্রহণ করবে এবং যার ফলসবরূপ সন্তান লাভ করবে। মাওচের কামদ মৃৎশিল্পের নিদর্শন- এর চিত্র হোয়েলের বই শেক্যানে অঙ্কিত আছে।

সঠিক অনুচ্ছেদ শিরোনাম কোনটি?
titleA. মেসোপটেমিয়া
titleB. ইজিপ্ট
titleC. পেরুভিয়ান
titleD. এশিয়া
উত্তর: titleC
বাইদু বাইকে ২০০৬ সালের এপ্রিল মাসে চালু করা হয়েছিল ২০ দিন পরে, এতে ৩০০,০০০ এরও বেশি নিবন্ধিত ব্যবহারকারী এবং ১০০,০০০ এরও বেশি নিবন্ধ ছিল, যা চীনা উইকিপিডিয়ার নিবন্ধসংখ্যা ছাড়িয়ে গেছে। এতে ১৬ মিলিয়ন নিবন্ধ এবং ৬.৯ মিলিয়নেরও বেশি সম্পাদক ছিল। 

ওয়ার্ল্ড ওয়াইড ওয়েব কনসোর্টিয়ামের সম্মেলন ডাব্লুডাব্লুডাব্লুডব্লু ২০০৮-এ বাইদুর উইলিয়াম চ্যাং বলেছিলেন, "আসলে উইকিপিডিয়া ব্যবহারের জন্য চীনের কোনও কারণ নেই...চীনের নিজস্ব পণ্য তৈরি করা খুব স্বাভাবিক "" সার্চ ইঞ্জিন বাইদুর সাথে অনুসন্ধান করার সময় "বাইদু বাইকে"তে সংশ্লিষ্ট ভুক্তির লিঙ্কটি উপস্থিত থাকলে প্রথম ফলাফল বা প্রথম ফলাফলগুলোর মধ্যে একটি হিসাবে দেওয়া হবে। 

সঠিক অনুচ্ছেদ শিরোনাম কোনটি?
titleA. সমালোচনা
titleB. বিবাচন
titleC. ইতিহাস
titleD. সম্প্রদায়
উত্তর: titleC
ক্রিকেট সংবাদদাতা কলিন বেটম্যানের অভিমত, হালকা-পাতলা গড়নের পিটার পারফিট তার শক্তিশালী বামহাত দিয়ে খেলতে অভ্যস্ত ছিলেন। দ্রুতলয়ে ক্ষিপ্রতার সাথে রান তুলতে স্বাচ্ছন্দ্যবোধ করতেন। ভয়ার্ত চিত্তে থাকা সত্ত্বেও টেস্ট ক্রিকেট অঙ্গনে নাটকীয়ভাবে পরিবর্তন আনতে পারতেন।

বামহাতি ব্যাটসম্যান, ডানহাতি অফব্রেক বোলার ও চমৎকার ফিল্ডার হিসেবে মাঠে রাজত্ব কায়েম করেছেন পিটার পারফিট। তিনি তার সময়কালে অন্যতম সেরা ও দর্শনীয় স্ট্রোকমেকার ছিলেন।

সঠিক অনুচ্ছেদ শিরোনাম কোনটি?
titleA. খেলার ধরন
titleB. অবসর
titleC. টেস্ট ক্রিকেট
titleD. শৈশবকাল
উত্তর: titleA
১৯৫২ সালে দলের সাথে ইংল্যান্ড গমন করেন। তবে, ব্যাট হাতে নিয়ে একেবারেই ব্যর্থতার পরিচয় দিয়েছিলেন ও দূর্বল খেলা প্রদর্শন করেন তিনি। এরপর থেকে ভারত দলে আসা-যাওয়ার পালায় থাকতেন। ১৯৫২-৫৩ মৌসুমে পাকিস্তান ও ১৯৫৯-৬০ মৌসুমে অস্ট্রেলিয়ার বিপক্ষে নিজদেশে মুখোমুখি হন। এছাড়াও, ১৯৫৪-৫৫ মৌসুমে পাকিস্তান গমন করেছিলেন তিনি। এ সফরে কিছুটা ভালো খেলেন। সবগুলো প্রথম-শ্রেণীর খেলায় ৫৮.৩৩ গড়ে রান সংগ্রহ করেছিলেন তিনি। ১৯৫২-৫৩ মৌসুমে ওয়েস্ট ইন্ডিজের বিপক্ষে খেলার জন্যে তাকে দলে নেয়া হলেও তিনি এ আমন্ত্রণ প্রত্যাখ্যান করেন।

১৯৫৯-৬০ মৌসুমে কলকাতা টেস্টে অস্ট্রেলিয়ার বিপক্ষে খেলার জন্যে তাকে ফিরিয়ে আনা হয়। প্রথম ইনিংসে ৩৯ রান তুলে দলের সর্বোচ্চ রান সংগ্রাহকে পরিণত হন। এরপর, আবারও সেই পুরনো রূপ ধারন করেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ইংল্যান্ড গমন, ১৯৫২
titleC. আন্তর্জাতিক ক্রিকেট
titleD. অবসর
উত্তর: titleB
সাইকেল চালকরা এই উদ্যানগুলোর প্রতিবন্ধকতাগুলো পরীক্ষা করতে এবং তাদের দক্ষতাগুলোকে পরবর্তী স্তরে নিয়ে যেতে পারে। ডার্ট স্কিলস উদ্যানটির আবর্তন রাস্তাগুলো কাছাকাছি ও একটি বৃত্তাকার পরিধির মত ডিজাইন করা হয়েছে এবং সাইকেল চালকদের বিস্তৃত ঘরানার দক্ষতা শিক্ষা দেয়। ফ্রিরাইড স্কিলস উদ্যানে, প্রাকৃতিক এবং মানবসৃষ্ট প্রতিবন্ধক রয়েছে যার প্রতিটি কোর্সেই প্রযুক্তিগত চ্যালেঞ্জগুলো নেওয়ার সাহস জোগায়।

সঠিক অনুচ্ছেদ শিরোনাম কোনটি?
titleA. সাইকেল ট্রেল ডিজাইন
titleB. অবস্থান
titleC. আইএমবিএ রেটিং
titleD. দক্ষতা উদ্যান
উত্তর: titleD
ক্যাথারিন দ্য গ্রেট, 176২-1796 সাল থেকে শাসিত রাশিয়ান সম্রাট, অন্যান্য ইউরোপীয় রাষ্ট্রীয় রাষ্ট্রগুলির সাথে তার রাজনীতির মাধ্যমে আমেরিকান বিপ্লবী যুদ্ধে একটি সাধারণ ভূমিকা পালন করেছিলেন। প্রাথমিকভাবে, আমেরিকান সংগ্রামে তাসরিনা গভীর আগ্রহ নিয়েছিল কারণ এটি "ইংরেজি ও ইউরোপীয় রাজনীতি" প্রভাবিত করেছিল এবং নিঃসন্দেহে বিশ্বাস করেছিল যে বিদ্রোহের জন্য ব্রিটেনকে দায়ী করা হবে। তিনি কিং জর্জ এবং তার কূটনীতিকদের নেতিবাচক মতামত নিয়েছিলেন, প্রায়ই তাদের অবমাননা দিয়ে চিকিত্সা করতেন। তবুও, ব্রিটিশ মুকুটটি 1775 সালে আনুষ্ঠানিকভাবে 20,000 সৈন্যের জন্য অনুরোধ করেছিল এবং একটি জোট চাওয়া। তিনি উভয় আবেদন প্রত্যাখ্যান। যুদ্ধে স্পেনের প্রবেশের পর ব্রিটেন আবার রাশিয়ার সাম্রাজ্যতে পরিণত হয়েছিল, কিন্তু এই সময় ইংরেজরা নৌবাহিনীর সমর্থন প্রত্যাশা করেছিল। ক্যাথারিন ২ আবার ব্রিটিশ অনুরোধ উপেক্ষা করে। 

1780 সালে সম্ভবত সশস্ত্র নিরপেক্ষতার প্রথম লীগের সৃষ্টি ও ঘোষণার মধ্য থেকে সম্ভবত গ্রেটের সর্বশ্রেষ্ঠ কূটনৈতিক অবদান ক্যাথারিন। সশস্ত্র নিরপেক্ষতার এই ঘোষণায় বেশ কয়েকটি শর্ত ছিল, কিন্তু তিনটি গুরুত্বপূর্ণ বিষয়: প্রথমত, "নিরপেক্ষ জাহাজগুলি বুদ্ধিজীবী শক্তির বন্দরগুলিতে অবাধে যেতে পারে;" দ্বিতীয়ত, "নিরপেক্ষ জাহাজগুলির উপর বুদ্ধিজীবী শক্তির পণ্যগুলি বিনা প্রতিবন্ধকতা ছাড়াই যুদ্ধ নিষিদ্ধ করার অনুমতি দেয়;" এবং, তৃতীয়, "একটি ব্লকডেড বন্দরের সংজ্ঞা অনুসারে কেবল একটি বন্দর পড়ে যা এন্ট্রি আসলে নৌবাহিনী দ্বারা বাধাগ্রস্ত হয়।" বেশিরভাগ ইউরোপীয় দেশগুলি এই শর্তে সম্মত হয়েছিল, কিন্তু ব্রিটেন এই ব্যবস্থাটি স্বীকার করতে অস্বীকার করেছিল কারণ এটি অবরোধকে হ্রাস করেছিল, এটি সবচেয়ে কার্যকর সামরিক কৌশল। নিরপেক্ষ দলগুলোর একটি লীগ প্রতিষ্ঠার পর, ক্যাথারিন দ্য গ্রেট যুদ্ধবিরতি পরিকল্পনা জমা দিয়ে যুক্তরাষ্ট্র ও ব্রিটেনের মধ্যস্থতাকারী হিসেবে কাজ করার চেষ্টা করেছিলেন। মধ্যস্থতায় তার প্রচেষ্টার সময়, ইয়র্কটাউনের যুদ্ধটি আমেরিকার বিপ্লবী যুদ্ধের শান্তিপূর্ণ ও কূটনৈতিক সমাধানের আশা প্রত্যাখ্যান করে। 

যদিও আমেরিকান বিপ্লবের সময় তিনি আন্তর্জাতিক নীতির পরিবর্তে দ্বিধাবিভক্ত দৃষ্টিভঙ্গি গ্রহণ করেছিলেন, তবুও কিছু পণ্ডিত বিশ্বাস করেন যে ইতিহাস এই সময়কালে গ্রেট ক্যাথারিনকে অনেক বেশি হাসি দিয়েছে। সামারির এই নেতিবাচক মতামতটি তিনি রাশিয়ান সাম্রাজ্যের সর্বোত্তম স্বার্থে কাজ করেছিলেন এবং প্রকৃতপক্ষে তেরোটি উপনিবেশের কারণের যত্ন নিতেন না । 
সঠিক অনুচ্ছেদ শিরোনাম কোনটি?
titleA. ফ্রান্সিস ডানার মিশন
titleB. যুদ্ধের সময় রাশিয়ার কূটনীতি
titleC. গ্রেট এবং সাম্রাজ্য নীতি ক্যাথারিন
titleD. এই আলোচনা রাজনৈতিক ষড়যন্ত্র দ্বারা সংসর্গী ছিল। 1780 সালে, ক্যাথরিন ২ এর মধ্যস্থতার সময় ব্রিটেন রাশিয়ান সাম্রাজ্যের একটি জোটে ঘুষ দেওয়ার চেষ্টা করেছিল। রাশিয়ারা যুদ্ধে ব্রিটিশদের সাথে যোগ দিতে সম্মত হলে লন্ডন মেনোর্কা দ্বীপের সেন্ট পিটার্সবার্গে প্রস্তাব করেছিল। অর্থনৈতিক প্রবৃদ্ধি যেমন একটি অধিগ্রহণ প্রস্তাব সত্ত্বেও, ক্যাথারিন দ্য গ্রেট এই ঘুষ প্রত্যাখ্যান করে এবং এটি জর্জ তৃতীয়টিকে ইউরোপীয় শক্তিগুলির একটি হাস্যকর স্টক তৈরি করার সুযোগ হিসাবে ব্যবহার করে। Notes
উত্তর: titleC